కంభం మండలం

కంభం మండలం, ఆంధ్రప్రదేశ్ రాష్ట్రం లోనిమార్కాపురం జిల్లాకు చెందిన మండలం. ఇది మార్కాపురం రెవెన్యూ డివిజన్ పరిధిలోకి వస్తుంది. దీని ప్రధాన కార్యాలయం కంభంలో ఉంది. ఈ మండలం అర్ధవీడు, మార్కాపురం, తర్లుపాడు, రాచర్ల, బేస్తవారిపేట మండలాలతో సరిహద్దులుగా ఉంది. గుండ్లకమ్మ, వేములేరు నదులు నదులు ఈ మండలం గుండా ప్రవహిస్తున్నాయి.

 జనాభా వివరాలు 
2011 భారత జనాభా లెక్కల ప్రకారం ప్రకాశం జిల్లాలోని కంభం మండలంలో మొత్తం జనాభా 48,698. వీరిలో 23,963 మంది పురుషులు, 24,735 మంది మహిళలు.  మండలం పరిథిలో మొత్తం 12,563 కుటుంబాలు నివసిస్తున్నాయి. కుంబం మండల సగటు లింగ నిష్పత్తి 1,032. మొత్తం జనాభాలో 31.1% మంది పట్టణ ప్రాంతాల్లో నివసిస్తున్నారు, 68.9% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 78.7% కాగా, గ్రామీణ ప్రాంతాల్లో 70.5%. అలాగే కంభం మండలంలో పట్టణ ప్రాంతాల లింగ నిష్పత్తి 999 కాగా, గ్రామీణ ప్రాంతాల్లో 1,048.

మండలంలో 0-6 సంవత్సరాల వయస్సు గల పిల్లల జనాభా 5124, ఇది మొత్తం జనాభాలో 11% ఉంది. 0-6 సంవత్సరాల మధ్య వయస్సు గల 2655 మంది మగ పిల్లలు ఉండగా, 2469 మంది ఆడ పిల్లలు ఉన్నారు. పిల్లల లింగ నిష్పత్తి 930, ఇది కంభం మండల సగటు లింగ నిష్పత్తి (1,032) కంటే తక్కువ. మొత్తం అక్షరాస్యత రేటు 73.04%. పురుషుల అక్షరాస్యత రేటు 76.08%, స్త్రీల అక్షరాస్యత రేటు 54.96%.

 మండలం లోని పట్టణాలు 
 కంభం (జనగణన పట్టణం)

 మండలం లోని గ్రామాలు 

 రెవెన్యూ గ్రామాలు 

 లింగాపురం
 యర్రబాలెం
 తురిమెల్ల
 చినకంభం
 పోరుమామిళ్ళపల్లి
 కాగితాలగూడెం
 హజరత్‌గూడెం
 కందులాపురం
 జంగంగుంట్ల
 లంజకోట
 నడింపల్లి
 ఔరంగాబాదు
 రావిపాడు

 రెవెన్యూయేతర గ్రామాలు 

 నర్సిరెడ్డిపల్లి
 దర్గా
 లింగోజిపల్లి
 సైదాపురం
 మదారుపల్లి
 పెద్ద నల్ల కాల్వ

నిర్జన గ్రామాలు 
 లింగాపురం ఖండ్రిక
 అనంతపల్లి (కంభం)

 జనాభా గణాంకాలు 
2001-2011 దశాబ్దిలో మండల జనాభా 45,131 నుండి 7.9% పెరిగి 48,698 కి చేరింది. జిల్లా జనాభా పెరుగుదల శాతం 11.05 కంటే ఇది బాగా తక్కువ.

 మూలాలు